JohanHeinsen/ENO huggingface dataset:
Viborger Samler, 1842-11-03
J den Dagbefaling, som den nye, ingenlunde populaire Chef for Pariser Nationalgarden, General Jacqueminot, har udstedet til denne, omtaler han, at han har bevirket at General Carbonel er bleven udnævnt til Chef for Gardens Stab, fordi han er af den Mening, at Nationalgarden gjerne vilde see paa denne Post den værdige Kriger, der i Aaret 1830 havde beklædt denne Post under General Lafajette, og dengang saa mægtigen medvirket til "Frihedens Triumph" og til Borgermilitsens hurtige Organisation.
Viborger Samler, 1842-11-03
J Videnskabernes Academies Møde d. 10de October gjorde Dr. Cornay Meddelelser om en ny sindrig Anvendelse af den galvano plastiske Fremgangsmaade. Han havde nemlig ved denne givet et iforveien indbalsammeret Liig et Kobberovertræk, som bevarede Formerne i alle deres Enkeltheder, saa at man nu kan forfærdige Metal statuer, hvis Jndre bestaaer af et menneskeligt Legeme, der i Træk og Phystognomie bliver det samme det var i levende Live. Opfinderen af denne Methode anbefaler samme som det meest passende Middel til at udrive og redde fra Forraadnelse Fyrster og berømte Personer ved ogsaa at forskaffe deres Legeme den Udødelighed, paa hvilken de desuden gjøre Fordring paa Grund af deres ophøiede Plads og Daad. Jstedet for meer eller mindre unøiagtige Afbildninger vilde man da opstille Originalerne selv. Et Musæum med saadanne Mumier vilde i Sandhed, være det mærkværdigste af alle Billedgallerier, naar man kun kunde bekæmpe og forjage den uhyggelige Tanke, at Gravenes benraadnende Støv har hjemme i disse billeder.
Viborger Samler, 1842-11-03
Nyeste Postefterretninger. Storbritannien og Jrland. London, d. 28de Octbr. Jfølge et Rygte skulde Parlementet allerede samles i Januar Maaned. – Morn. Herald meddeler det utrolige Rygte, at Kong Ludvig Philip var tilsinds at resignere til Fordeel for Hertugen af Remours. Det synes nu, at det engelske Kornmarked har naaet sit laveste Standpunct. Der er atter Spørgsmaal efter fremmed Hvede, og god Hvede fra Østersøen vilde kun betinge 1 Shill. høiere Priis.
Viborger Samler, 1842-11-03
Frankerig. Paris, den 26de Octbr. En officiel Depesche fra Algier af 15de Octbr. melder, at General Bugeand, hvis Leir den 13de var opslaaet ved Jsser, i Beni-Krauult=Fuuns Land, har slaaet og aldeles adspredt, ser fiendtlige Kabyler-Stammer, anførte af Ben Salem. .
Viborger Samler, 1842-11-03
Jndenlandske Efterretninger.
Viborger Samler, 1842-11-03
Kjøbenhavn. Under 19de October har Hs. Majestæt allernaadigst resolveret, at den for indeværende Aars Classelotteri approberede Plan skal gjælde ogsaa for det 96de Classe lotteri i Aaret 1843. Mundtlig fuldstændig juridisk Embedseramen. Løverdagen den 29de October. H. M. From, Land. En forlod Examen.
Viborger Samler, 1842-11-03
J Løverdags opførtes paa det kongl. Theater Oehlenschlagers "Dina" anden Gang for aldeles fuldt Huus. Forestillingen ledsagedes, ligesom første Gang, af vedholdende Bifaldsyttringer, og efter dens Slutning udtalte Publicums Begeistring sig i en stormende Jubel og et enthusiastisk: "Leve Oehlenschlager!" (Da.)
Viborger Samler, 1842-11-03
Jfølge Kbhvnsp. vil den til Vand- og Brødstraffen domfældte Contoirist Rye af Naadens Vei søge at erholde en Forandring i denne efter den juridiske Natur vanærende Straf. "Figaros" Udgiver vil, som man fortæller, ikke dette Qvartal regalere sine Abonnenter med een eller anden Forlystelse; derimod vil han tilstille dem, baade inden- og udenbyes, et stort Lithographi til Erstatning. Fra Nytaar vil Figaro udkomme i en meget pragtfuld Form, ledsaget af Lithographier, Musikbilag osv. (Ab. Av.) Graveur Mønster og Spisevært Ryding ere atter ifølge Cancelliets Ordre satte under Tiltale for Overtrædelse af Frdn. 13de Januar 1741 om gudelige Forsamlinger samt af det dem tidligere af Politiøvrigheden givne Tilhold. Mønster har nemlig holdt en Tale i en den 21de Octbr. d. A. paa Rydings Bopæl stedfunden Forsamling. (Fdl.) Justitsraad, Amtsforvalter Poulsen i Frederiksborg, en som dygtig og nidkjær Embedsmand almindelig agtet Mand, er død den 25de Octbr. efter faa Dages Syge leie i sin bedste Alder.
Viborger Samler, 1842-11-03
Det var Skuespildirecteur Raus 60-aarige Fader, Hr. Beenmøller Rau paa Jagtveien, der nylig ramtes af en sørgelig Brandulykke, og med sin Familie halvnøgen maatte flygte fra Luerne. Jkke alene al Ind- og Udbo blev fortæret, men selv Familiens Guld- og Sølvtøi, samt 7 a 800 Rbd. i rede Penge kunde ikke reddes. (O. Th. A.)
Viborger Samler, 1842-11-03
Fra Sjælland skrives i Aarh. Av.: J hele Landet, i Kjøbstæder og i Landsbyer, spores i indeværende Efteraar hyppige Febersygdomme af smitsom Art, hvis Særkjende er Bedøvelse forbunden med Dilirium. Det er desværre at befrygte, at Smitstoffet ikke vil tabe sig før Vinterens Komme. Paa flere Steder har Sygdommen viist sig som den meest ondartede Typhus og allerede bortrevet mange Offere. Lægerne give det slette Vand, hvormed man nu saalænge har maattet tage tiltakke, Skylden.
Viborger Samler, 1842-11-03
Avlsgaarden Damgaarden, 1 3/4 Miil fra Helsingør, med circa 90 Tdr. Land, er i disse Dage solgt af Major Schulz til Overkrigscommissair Tønder for 15,000 Rbd. Med Gaarden fulgte Besætningen og den indavlede Høst. (Hels. Av.)
Viborger Samler, 1842-11-03
Da det vistnok vil interessere vore Læsere at see en Dom over den slesvigske Sprogstrid af en Mand, som i fortrinlig Grad maa ansees for at kunne overskue disse forviklede Forhold med fuldkommen Apartiskhed, meddele vi følgende Sted af det nylig udkomne 5te Bind af Henrik Steffens's "Hvad jeg oplevede."
Viborger Samler, 1842-11-03
Forfatteren, som er født i Norge og opdragen i Danmark, har tilbragt en Deel af sin Ungdom i Kiel, Hovedsædet for det schleswig-holsteinske Anskuelser, og er siden sin første Manddom bleven i enhver Henseende aldeles tydsk. Han omtaler med den største Misbilligelse det ubetænksomme Forsøg, som nogle Danske i Aaret 1807 gjorde paa at danisere Holsteen, som da var afskaaren fra det af franske Armeer besatte Nordtydskland, og den retfærdige Jndignation, som herved vaktes; derpaa siger han: "Jeg kan ikke berøre den Strid, der var mig modbydelig som Dansk og som Tydsk, uden at tænke paa de ganske modsatte Forhold, der for nærværende Tid yttre sig. Fra Holsteen af er det tydske Sprog trængt bestandig videre frem mod Norden, og det danske Sprog, er ved de historiske Forhold, ved den danske Dannelses Concentration paa Øerne, deels udslukket, deels i nogle Egne kun blevet tilbage som et underordnet Folkesprog.
Viborger Samler, 1842-11-03
J de Sidstnævnte var nu det danske Folk under et danske Herredømme sat i den sælsomme Stilling, at Gudstienesten saavelsom Retsforhandlingerne fandt Sted i et Sprog, som Folket ikke forstod. De Danske beklagede sig derover, og det Spørgsmaal blev forelagt Landets Konge, om de indtrængte Præster, Skolelærere og Embedsmænd skulde lære Dansk, eller det endnu danske Folk under danske Herredømme lære Tydsk. Omendskjøndt man maa tilstaae, at disse Egnes Forbindelse med Hertugdømmene, især den fælleds Administration og Jurisdiction, fremkalder Vanskeligheder, saa synes dog denne Fordring, rettet til en dansk Konge, at tilintetgjøre en endnu levende, om endog tilbagetrængt national Rod, at være fuldkommen urimelig, og med Rette at forkastes af det danske Folk. De standinaviske Sprog ere af germanisk Oprindelse, ligesom det Tydske, ja dets Erindringer naae langt længere tilbage end det tydske Sprogs. Hvad Jndierne og Ægypterne vare for Grækerne, er Skandinavierne for Tydskland; de gamle Gothers mythiske Urtid lever endnu i det høie Norden, danner endnu den friske Kjærne af en eiendommelig skandinavisk Digtekunst. Det er en Ulykke for Tydskland, at denne rige mythologiske Verden er forsvunden og kun sparsomt erstattet ved romerske Sagn, hvis prosaisk-doctrinaire og sædeligt belærende Hensigter kun ligge alt for tydeligt for Dagen. Den Tid nærmer sig, i hvilken den dybt forskende Tydsker vil opdage sit eget Folks vidunderlig rige Urtid, dets dybe Fortids Skat, der er opbevaret i skandinaviske Sprog; det vil blive ham en betydelig Opgave, at erkjende sit oprindelige Hjem i det høie Norden, og han vil ære og skatte, ingenlunde fortrænge den Egn, i hvilken Sprogene bevare hans egen Tilværelses Urklang. De Danske have i hine Grændseprovindser ikke blot en ydre med de historiske Forandringer afvexlende Ret at forfægte, men meget mere en aandig, og et Angreb paa denne saarer tillige den nationale Tilværelses inderste Kjærne. (Hels. Av.)¬
Viborger Samler, 1842-11-03
J Rendsborg vækker det almindelig Forundring, at Toldembedsmændene gaae med den nye danske Cocarde paa deres Hat. J Begyndelsen troede man, det skeete efter høiere Ordre, men man har siden erfaret, at de gjøre det for deres egen Fornøielse.
Viborger Samler, 1842-11-03
Avlsgaarden Sønderskousgaard i Øster Hann Herred er forleden, med Besætning o. s. v., solgt af Proprietair Lautrup til Enkefru Lange fra Kjøbenhavn for 22,000 Rbd. rede Sølv.
Viborger Samler, 1842-11-03
Den i Nærheden af Aarhuus beliggende anseelige Eiendom Harlev Mølle er, ifølge "Rd. Av., i denne Tid, med Besætning samt Tilliggende af Harlev Kirke, af dens hidtilværende Eier Hr. Schueany solgt for c. 51,000 Rbd. til Hr. Coffardicapitain Bal fra Assens. Den ny Eier har ladet Eiendommens Navn forandre til Ludvigsholm.
Viborger Samler, 1842-11-03
Viborg Stænderforsamling. Tiende Møde, den 25de Octbr. 1842. Justitsraad With fremstillede det Spørgsmaal, om det almindeligt udbredte Rygte var grundet, at et Lovudkast om en af de vigtigste Sager, som ere blevne foretagne i Østifternes sidste Forsamling, nemlig og Jndførelsen af almindelig Værnepligt, vilde blive forelagt den næste Forsamling af Stænderne; hvilket Spørgsmaal den kgl. Commissarius besvarede bekræftende, tilføiende, at det ikke var befundet hensigtsmæssigt, med Hensyn til Tidens Knaphed, at forelægge bemeldte Udkast for den nærværende Forsamling, ligesaalidt som for den sidste roeskildske.
Viborger Samler, 1842-11-03
Naturphænommen. Den 20de De om Aftenen omtrent Kl. 8, hedder det fra Nykjøbing i Loll. Falst. Av., viste sig Maaneskinnet og under en Hagelbygge en Regnbue, der af flere her paa Falster er bleven bemærket. Den stod lavere paa Himlen og dens Skin var blegere end om Dagen; dog vare Farverne tydelige, og Spor til en svagere viste sig overden. At en Regnbue i Maaneskin hører til de sjeldnere Naturphænomer, kan sees af Schillers "Wilhelm Tell, 2den Acts 2den Scene.
Viborger Samler, 1842-11-03
Udnævnelser. Under 29de October har Hs. Majestæt allernaadigst udnævnt practiserende Læge i Ringkjøbing og Læge ved Amts sygehuset Lic. med. C. L. Speyer til Stiftsphysicus i Aalborg; Candidat i Theologien og constitueret Adjunct ved den lærde Skole i Horsens, L. Rosendahl, til Sognepræst for Harthe og Bramdrup Menigheder i Ribe Stift; Sognepræsfor Maibølle Menighed paa Lolland, D. L. Blechingberg, til Sognepræst for Flemløse Menighed i Fyen. - Under i D. er Told- og Consumtions-Kasserer i Skjelskøer, Frederik Wilhelm Warhuus, beskikket til Told- og Consumtions-Kasserer i Svendborg, under Forbehold at stille anordningsmæssig Sikkerhed.
Viborger Samler, 1842-11-03
Handels- og Skibs=Efterretninger. Altonaer-Qvægmarked, den 31te Octbr. Af 1528 Stkr. stort Hornqvæg solgtes 1058; usolgte bleve 740 Stkr. "Jris's sidste Tour paa Kiel synes at udvise et ligesaa heldigt Resultat som den foregaaende. Circa 250 Passage ter ere blevne befordrede paa denne Reise. Overalt fremkaldte Dampskibet fornyet Jnteresse, navnlig maatte det i Kiel vække Forundring, at "Jris kunde ankomme derhen, trods det stormfulde Veirlig, der havde forhindret de andre Dampskibes Ankomst. J Assens behagede det ogsaa Hs. Kgl. H. Kronprindsen at gaae ombord paa "Jris og besee Samme, der i alle Henseender vandt Hs. Kgl. Høiheds (Aalb. Av.) Bifald.
Viborger Samler, 1842-11-03
Reisende med Dampskibet fra Kallundborg til Aarhuus, den 30te October. Etatsraad Eckardt, Ritmester v. Top, Jfr. Morville, Proprietair Ree, Kjøbmand Bendix, Commis Levinsen, FruKrigsraadinde Schæffer, Enkefrue Borring, Cand. Heiberg, Frøken Schulz, Jfr. Friis, Frøken Løve, Jfr. Jbsen, Mad. Anger med Datter, Fuldm. Kloffmener, Qvarteermester Kraunsen, Forvalter Repsold, Kom. Rasmussen, Apotheker Barthold med Kone og Pige, N. Kampmann, C. Knudtzen, P. Larsen, N. Nordbye, Proprietair Bruun med Kone og Pleiedatter, Pastor Palludan, Cand. pharm. Lassen, Landm. Andersen, Sadelm. Græd, Opsynsmand Sandberg, CandHoskiær, Kom. Bentsen med Kone, Jomfrue og Domestique, Cand. Kinck, N. Faurschou, Jfr. Bjerget, Krigsraad Drever, Kammerraad Høberg, Forvalter Petersen, Student Holm, 12 Qvægdrivere, nogle Soldater. Med Samme fra Aarhuus til Kallundborg, d. 31te Octbr.
Viborger Samler, 1842-11-03
Enkefrue Majorinde Storm med Datter og Pige, Propr. van Deurs, Cand. theol. Jansen, Frøkenerne S. og M. Moltke, Gartner Sørensen, Jfr. Ulstrup, Skibstømmermand Thomsen, Landvæsenselev Høy, Enkemad. Foersom, Handelsbetjent Könicke, Bager Lerche, Kom. F. Schou, Amts fulde Erichsen, Cand. chirurg Timm, Landskabsmaler Otte med Kone og 2 Børn, Lieuten. v. Carøe, Skibscapt. Krog med Familie, Studios. juris Moltke, Cadet Rosenkrantz Frøken Dupuy, Propr. Dolberg, Jfr. Nielsen, Kleinsmed Sachs, nogle Bønder og Tjenestefolk.
Viborger Samler, 1842-11-03
Copulerede i Hobro, den 28de October, Kjøbmand L A. Bentlich af Randers og Jfr. M. Petersen (Datter af Cancellieraad og Districtslæge Petersen i Hobro).
Viborger Samler, 1842-11-03
AVERTISSEMENTS. Söndagen den 6te November afholdes Skolebal i Herr Klubvært Friis's Locale, Billetter erholdes hos Entrepreneurerne. Musikken bliver fra Randers eller Aarhuus. 600 Rbd. ønskes mod betryggende Sikkerzed tillaans. Adressecontoiret anviser. Bopælsforandring.
Viborger Samler, 1842-11-03
Undertegnede er flyttet fra lille St. Hansgade til Vestergade i Hr. Bager Christensens Gaard. Viborg, den 29de October 1842. Th. Munch.
Viborger Samler, 1842-11-03
Bedste Haysan, Pouschoug- og Congo Thee S. Hagemann. faaes hos
Viborger Samler, 1842-11-03
Eidamer-Oste S. Hagemann. faaes hos En lille Leilighed, beqvem for en eenlig Person, er K. Stilling. strax at faae til Leie hos 7 Agre, fortrinlige Jorder, ere tilkjøbs af M. J. Thorups Enke. Sellerie Knolle faaes i Hospitalet.
Viborger Samler, 1842-11-03
Gule lollandske Koge=Erter Hallberg. faaes hos Spekhøker,
Viborger Samler, 1842-11-03
Da intet af de ved Auctionen den 19de September sidst, over Hovedgaarden Aagaard med Underliggende i Thisted Amt gjorte Bud ere blevne approberede, bliver ifølge tagen Bestemmelse af Directionen for Statsgjælden og den synkende Fond, denne Eiendom stillet til en ny Auction som efter Overeenskomst med vedkommende Auctionsdirecteur, afholdes paa selve Hovedgaarden Tirsdagen den 6te December førstkommende om Formiddagen Kl. 11, hvilket herved bekjendtgjøres til Lysthavendes Efterretning, saavelsom at Conditionerne til denne Auction blive væsentligen de samme som ved forrige Auction, og at der, efter et af høibemeldte Direction, Godsinspecteuren Justisraad Bindesbøll, tilstillet forseglet Brev, som først aabnes, naar det høieste Bud er skeet, vil strax paa Auctionsstedet blive bekjendtgjort hvorvidt nogen af de skeete Bud ere antagne.
Viborger Samler, 1842-11-05
70 Aar. Kongelig allernaadigst privilegeret. No. 174. Vivor i Stifts-Tidende. Forsendes med Brevposten i Danmark og Hertugdømmerne. HalsassessersesensgaLøverdagen den 5te November 1842. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1842-11-05
Nyeste Postefterretninger. Frankerig. J Krigsministeriet skal man nære den Overbeviisning, at Gen. Bugeaud endnu førend dette Aars Slutning vil vorde tilbagekaldt fra Generalgouvernementet i Algerien og afløst af Gen. Rumigny, – et Rygte, som allerede har circuleret flere Gange og som finder Næring i Bugeauds temmelig næsvise Brochure, hvori han iblandt andet ogsaa protesterer imod Gunst=Systemet hvad angaaer Udnævnelsen af Generaler til Tjenesten i Algerien. Medens der med en mageløs Hurtighed arbeides paa de detascherede Forter, er Regjeringen sysselsat med Midlerne til deres Armering. Kanonstøberierne have erholdt befaling til uafladelig at støbe Kanoner af det største Caliber. J Støberiet i Ruelle hersker en ganske usædvanlig Virksomhed; den dette Establissement forestaaende Oberstlieutenant leverer, foruden et stort Antal Kanoner af alle Calibre, i det mindste hver Uge 10 Kanoner a la Paixhans. Disse Kanoners Skudvidde er enorm, og deres Skydekraft saa frygtelig, at 2 saadanne Stykker ville i faa Minuter bore i Grund det største Linieskib. Næsten dagligen prøves Stykkerne; Detonationen af disse Paixhans-Stykker er ganske frygtelig. Kanonerne antages først efterat have gjort 65 Prøveskud. Med den Virksonhed, der hersker i Støberierne, vil Forternes Armering være fuldstændiggjort i næste Aars August Maaned. En skarp diplomatisk Note, det engelske Cabinet har tilstillet den franske Udenrigsminister Guizot, skal have have til Følge, at denne har formelt erklæret, at det ingenlunde var hans Hensigt at vægre sig ved at efterkomme Overeenskomsterne fra 1831 og 1833 med Hensyn til Gjennemsøgningsretten, isærdeleshed nu, da det engelske Admiralitet har tilstillet Stationscheferne nye Jnstructioner.
Viborger Samler, 1842-11-05
Det er sørgeligt at fortælle til hvilke Jntriguer Generallieutenant Jacqueminots Udnævnelse til Chef for Pariser Nationalgarden er knyttet. Marschal Soult modstod længe; ved Hofgunst, og kun ved Hofgunst, har Jacque, minot svunget sig siden Aaret 1830 i Veiret fra Ober til en Generallieutenants Værdighed og til Chef for Nationalgardens Generalstab – uden at deeltage i et eneste Felttog. Men Jacqueminot er Deputeret, han er en conservativ Deputeret og en af Grev Moles ivrigste Tilhængere; kun er han ikke yndet af Hæren eller af den verdens berømte Garde, for hvilken han er sat i Spidsen. Jacqueminot er Deputeret for Staden Paris's første Valgdistrict, og røbede ved de sidste Valg tydeligt sin Hengivenhed for Mole ved de Ord: "Herr Guizot er just ikke den Mand, man bestandig skal holde paa Jacqueminot udøver en stor Jndflydelse over en stor Deel af Centrumet; i hans Hotel holder det conservative Parti sine sædvanlige Sammenkomster. At vinde en saa mægtig Mand var Guizots ivrigste Bestræbelse; denne Diplomat har derfor – som han pleier at sige force la main an marschal Soult, og Jaqueminots Udnævnelse blev undertegnet. – Paa Nationalgarden, som anseer det som en Udmærkelse at anføres af en marechal de France, har den nye Chefs Navn gjort et ugunstigt Jndtryk. - At Kong Ludvig Philip høist ugjerne har givet den bedagede Marschal Gerard Afsked, er vist. Gerard, en af Keiser Napoleons meest udmærkede yngre Feltherrer, Seierherren ved Antwerpen, besad Hærens Tillid og Agtelse, og var i høi Grad yndet af Nationalgarden. Da Ludvig Philip efter Catastrophen af 13de Julii udbad sig hans Raad, svarede den ædle Kriger: "Sire, vend tilbage til Julirevolutionens Principer; ophæv Tractaterne om Gjennemsøgningsretten, publiceer et almindeligt Amnestiederret, og træd frem for Kamrene med Revisionen af Septemberlovene!" Men Kongen bemærkede: "at Dette vilde have Udseende af som om vi nærede Frygt." - Denne Samtale have Pariserne ikke glemt. Da alle Garnisonens Generaler og Officierer samlede sig i de sidste Dage af Julimaaned i Louvre for at bevidne Kongen deres Sorg over det Slag, der havde truffet ham, da var den gamle Marschal Gerard iblandt den store guld- og sølvbroderede, med Epauletter, Plaques, Ordensbaand og Kors decorerede Skare den eneste, for hvem alle Borgere bukkede sig; for hvem Gamins aftoge deres Huer, og et ærbødigt: cest le marechal Gerard løb igjennem de tilstædeværende Tusinder af Tilskuere.
Viborger Samler, 1842-11-05
Paris, den 27de October. Regjeringen skal fra Bayonne af telegraphisk Vei have erholdt Efterretning om Prindserne af Jonvilles og Aumales Ankomst til Lissabon. Fra Algier berettes, at Gen. Bugeand, paa Grund af det slette Veirligt, der lagde uovervindelige Hindringer i Veien for de franske Troppers Marsch, er vendt tilbage med sin Angrebscolonne, og den 17de Octbr. ankommen til Algier,
Viborger Samler, 1842-11-05
Marinens Afvæbning skrider fremDet nuværende andet Kammer (de Deputeredes Kammer) tæller 2 Hertuger, 18 Marquis, 26 Grever, 18 Vicomtes, 28 Baroner og 119 Medlemmer, der sætte et de foran deres Navn.
Viborger Samler, 1842-11-05
Storbritannien og Jrland. London, d. 28de Octbr. Efter Beretninger fra Manchester ere Priserne paa alle Slags Bomuldsvarer saare lave, og undertiden endog lavere end de nogensinde have været det. Kornhandlerne Hunter & Coventry have standset med deres Udtællinger; dog paastaaer Standard, at Firmaets Pas siva - 100,000 Lstl. – fuldkomment ville dækkes ved Husets udestaaende Fordringer og dets betydelige Kornlagere, der anslaaes til 120,000 Lstl.
Viborger Samler, 1842-11-05
Fra Malta berettes under 15de Octbr.: "Journal de Smyrne melder ganske kort, at Englænderne atter ere trængte frem til Cabul, og Journalen tilføier, at denne Efterretning er over Bagdad ankommen til Smyrna; derhos vil den vide, at Englænderne have fastsat de Betingelser, paa hvilke de vilde holde deres Jndtog i Staden. Forkastes disse, vilde de med Magt tiltvinge sig samme."- Denne vigtige Efterretning accrediteres ikke.
Viborger Samler, 1842-11-05
Sidste Loverdag og Søndag har der paa flere Puncter af den engelske Kyst raset en frygtelig Storm, i hvilken mange Skibe ere forulykkede. Paa de saa farlige Goodwin=Banker ere flere Skibe totalt forliste, det Samme er Tilfældet ved Dungeness, Hastings og Jlfracombe, kun sjelden lykkedes det at redde Mandskabet af de strandede Skibe; Tabet af Menneskeliv er derfor betydeligt.
Viborger Samler, 1842-11-05
The Globe meddeler den vigtige Efterretning, at Prindsen af Wales er vant fra, uden skadelig Jndflydelse paa hans Befindende. Et vidt udbredt Rygte taler om et Forhold imellem Prinds Georg af Cambringe og en Datter af Hertugen af Beaufort, – et Forhold, hvis Følger ikke lade sig skjule længere. Den unge Dames Fader skal nu forlange sin Datters Formæling med Prindsen; men denne, eller i det mindste hans Forældre afslaae dette Forlangende, for hvilket Dronningen skal have erklæret sig.
Viborger Samler, 1842-11-05
Fra den tyrkiske Grændse, den 19de October. Den forrige russiske Minister i Constantinopel, v. Titow, er ankommen til Semlin, og vil, forsynet med sit Hofs Jnstructioner, ufortøvet afgaae til Belgrad for at agere Overeensstemmelse med disses Jndhold. Det er at haabe, at det vil lykkes denne Diplomat at udsætte Udførelsen af Portens overilede Anordninger til Fordeel for den nye serviske Regent, indtil Storfultanen vil være istand til nøiere at overveie Følgerne af det vigtige Skridt, han har tilladt sig. - Men efter directe Efterretninger fra Belgrad af 17de October synes alt Haab at være afskaaret Fyrst Michael om atter at bestige Serviens Fyrste throne. De tyrkiske Depescher, forsynede med den nye Storvezirs Underskrift, ankom den 16de om Aftenen til Belgrad. Den nye Fyrstes Diplom ventes om faa Dage. Det hedder i Jndledningen til den Storherrelige Skrivelse: "At Sultanen har ladet sig forelægge alle Beretninger fra Servien, og først efter modent Overlæg billiget den stedfundne Regjeringsforandring." Alexander Georgewitsch (Czerny Georgs Søn) modtog den for ham vigtige Efterretning uden synlig Bevægelse, da han saa temmelig var vis i sin Sag. Det synes, at de europæiske Diplomater i Constantinopel have skiftet Rolle, istedet for - som hidtil – at imponere Porten, lade de sig nu imponere af denne. Til disse Meddelelser kommer en Skrivelse fra Semlin (19de Octbr.), i hvilken det hedder: "Tager man i Betragtning, at den nye Fyrste er en Rusland vel bekjendt Person, fordi han har erholdt sin Opdragelse i Rusland; at Butenieffs pludselige Ankomst til Constantinopel netop fandt Sted i det Øieblik, da det omtalte Ferman toges under Overveielse, saa lader det sig ikke betvivle, at den Storherrelige Beslutning er fattet med Serviens Skytsmagts Samtykke. Saaledes vil da Resultatet af den sidste serviske Statsomvæltning være at ansee som et af bine "saits accomplis." af hvilke ikke saa have fundet Sted i vor bevægede Tid. At anullere slige Facta ligger udenfor blot diplomatiske Reclamationers Sphære."